[{"text_idx": "#000000", "text": "5 aktsiat, mille 1 aasta tootlus on u\u0308llatavalt ko\u0303rge"}, {"text_idx": "#000001", "text": "Viimane aasta oli aktsiaturgudel ku\u0308ll turbulentne, kuid samal ajal, kui enamus inimesi on po\u0308o\u0308ranud pilgud ainult Teslale (1 aasta tootlus 49.29%) vo\u0303i Bitcoinile (1 aasta tootlus -24.68%), on tegelikult sajad ettevo\u0303tted saavutanud aktsiaturgudel suurepa\u0308raseid tulemusi \u2013 ja ja\u0308tkavad seda trendi ka sel aastal."}, {"text_idx": "#000002", "text": "(Lisama\u0308rkus: mo\u0303ned, sh Robert Kiyosaki, arvavad, et Bitcoin on va\u0308ljapa\u0308a\u0308s inflatsiooni eest, kuid -24%-se tootlusega aastas on raske na\u0308ha, kuidas see va\u0308ide vett peaks pidama)."}, {"text_idx": "#000003", "text": "Siin on 5 aktsiat, mis on 1 aasta lo\u0303ikes va\u0308ga ko\u0303rge tootlusega, ehkki need firmad ei pruugi kuuluda paljude investorite portfelli (ja paljud investorid pole neist firmadest isegi midagi kuulnud)."}, {"text_idx": "#000004", "text": "Pea silmas, et need on vaid 5 ko\u0303rge tootlusega aktsiat, ent sarnase vo\u0303i veel parema tulemusega aktsiaid vo\u0303ib olla sadu teisigi. Igau\u0308he enda vastutusel on teha ise enne investeerimist turuanalu\u0308u\u0308s."}, {"text_idx": "#000006", "text": "Alcoa on 1888. aastal loodud Ameerika to\u0308o\u0308stusfirma, mille na\u0308ol on tegemist maailma suuruselt kuuenda suurima alumiiniumitootjaga. Ettevo\u0303tte aktsia hind on vaikselt kerkinud alates 2020. aastast ning maksab ka natuke dividende: 0.44%."}, {"text_idx": "#000007", "text": "U\u0308ks viimastest Alcoa aktsia hinna kasvudest on tingitud faktist, et aktsia lisati S&P MidCap 400 indeksisse. Kuna alumiinium on a\u0308a\u0308rmiselt oluline materjal, on ka selge, miks Alcoa aktsia on niivo\u0303rd tugeva sooritusega."}, {"text_idx": "#000008", "text": "Alcoa aktsia on kaubeldav ka eToro platvormil."}, {"text_idx": "#000009", "text": "CFD-d on keerulised finantsinstrumendid, mille puhul on vo\u0303imendusega kaubeldes va\u0308ga ko\u0303rge risk kaotada raha kiiresti. 78% jaeinvestoritest kaotavad ka\u0308esoleva teenusepakkuja juures CFD-dega kaubeldes raha. Sa peaksid kaaluma, kui ha\u0308sti sa tunned CFD-sid ning kas sinu jaoks on vastuvo\u0303etav suur risk kaotada oma raha."}, {"text_idx": "#000011", "text": "Mosaic Co on veel u\u0308ks paljudele tundmatu firma, mille viimase aja tootlus on olnud ma\u0308rkimisva\u0308a\u0308rne. Nagu on na\u0308ha u\u0308lalpool olevast 6 kuu graafikust, on aktsia hind raketina to\u0303usnud. Ettevo\u0303tte P/E suhtarv on samuti vaid 14 ning Mosaic maksab ka va\u0308ikestviisi dividende."}, {"text_idx": "#000012", "text": "Mosaic on Floridas asuv kaaliumkloriidi ja fosfaatva\u0308etise tootja, olles seejuures suurim selline tootja Ameerikas."}, {"text_idx": "#000013", "text": "Mosaic Co on kaubeldav ka eToro platvormil."}, {"text_idx": "#000015", "text": "OXY on Ameerikast pa\u0308rit (ja 1909. aastal loodud) keemiafirma, mis tegeleb peamiselt petrooleumipo\u0303histe toodete valmistamisega. Ehkki u\u0308ldise rohesuuna to\u0303ttu ei vo\u0303iks uskuda, et o\u0303liga tegelev firma o\u0303itseks nii sa\u0308ravalt, teatas Occidental hiljuti, et nende eesma\u0308rk on 2040. aastaks saavutada 0 kasvuhoonegaasi eesma\u0308rk. Selle eesma\u0308rgi seadmisega oli OXY esimene taoline Ameerika suur gaasifirma."}, {"text_idx": "#000016", "text": "OXY aktsia on viimasel aastal ko\u0303vasti kerkinud ning on nu\u0308u\u0308d saavutanud oma kogu aja ko\u0303rgeima hinna. Firma P/E suhtarv on 27.05, mis pole ku\u0308ll ko\u0303ige madalam, ent muudab OXY endiselt ahvatlevaks investeeringuks paljude jaoks."}, {"text_idx": "#000017", "text": "Occidental on kaubeldav eToro platvormil."}, {"text_idx": "#000019", "text": "Norra transpordifirma Golden Ocean Group on ilmselt enamikele ta\u0308iesti vo\u0303o\u0303ras nimi, kuid ometigi on firma saavutamas aina paremaid tulemusi aasta-aastalt. Mis veelgi enam, GOGL on mitmetele investoritele portfelli jo\u0303udnud just oma dividendimaksete pa\u0308rast, mis vo\u0303ivad paremal aastal ulatuda isegi 30%-ni!"}, {"text_idx": "#000020", "text": "Ka ettevo\u0303tte P/E suhtarv on u\u0308ksnes 4.21 ning aktsia hind on ta\u0308naseks jo\u0303udnud ca 11 dollari kanti, mis on endiselt siiski u\u0308pris odav. Viimase aasta majandusnumbrid on ja\u0308tkuvalt tugevad, misto\u0303ttu vo\u0303ib uskuda, et Golden Ocean Group ja\u0308tkab tugevat kasvu."}, {"text_idx": "#000021", "text": "Golden Ocean Group aktsia on kauplemiseks saadaval ka eToro platvormil."}, {"text_idx": "#000023", "text": "Kroger on Ameerika suuruselt teine jaekaupluste kett, ja\u0308a\u0308des napilt Walmarti taha. Viimase mo\u0303ne kuu jooksul on aktsia hind teinud tempoka to\u0303usu, to\u0303ustes ligi 60 dollari piirini. P/E suhtarv on ettevo\u0303ttel ku\u0308ll u\u0308sna ko\u0303rge, kuid see-eest maksab Kroger ka dividende (1.43%)."}, {"text_idx": "#000024", "text": "Krogeri viimase aja suure kasvu taga on potentsiaalselt Covid-19 mo\u0303ju, misto\u0303ttu inimesed kippusid rohkem toitu koju hankima kui muidu (ning kuna va\u0308ljas ka\u0308ia ei saanud, tuli rohkem toidupoodi ku\u0308lastada). Ettevo\u0303te andis teada hiljuti tugevatest mu\u0308u\u0308ginumbritest, mis ongi ilmselt seotud koroonaga ning seega ei pruugi olla hiljutine aktsia hinna to\u0303us sugugi pu\u0308siv kasv \u2013 seda tasub kindlasti arvesse vo\u0303tta, kuna Krogeri aktsia hind vo\u0303ib vabalt langema hakata koroonaviiruse stabiliseerumisel. Saab na\u0308ha, kas Krogeri aktsia suudab endiselt veel kerkida vo\u0303i tuleb tagasi allapoole."}, {"text_idx": "#000025", "text": "Kuigi Kroger on suur ja vana ettevo\u0303te, tasub kindlasti enne investeerimist mo\u0303elda eetilisele ku\u0308ljele. Paljud Krogeri tooted on ta\u0308idetud kahjulike E-ainetega ning on kaugel tervisliku toitumise po\u0303himo\u0303tetest. See, kas Kroger on hea investeering, ja\u0308a\u0308b seega iga investori su\u0308dametunnistuse otsustada."}, {"text_idx": "#000026", "text": "Kroger on kaubeldav ka eToro platvormil."}, {"text_idx": "#000027", "text": "Kuidas planeerida oma perekonna rahalist olukorda?\nEesti to\u0308o\u0308turu olukord ohustab majanduslanguse su\u0308venemist\nKui kiiresti dividenditulu teenida saab?"}, {"text_idx": "#000028", "text": "Selle veebilehe sisu ei ole investeerimisno\u0303uanne ning u\u0308htegi selle veebilehe osa ei tohiks vo\u0303tta investeerimisno\u0303uandena. Eksponent.ee on meelelahutuslik ajakirjanduslik veebiva\u0308ljaanne, mis avaldab arvamust, arutleb ning esitleb vabalt saadaolevaid andmeid ja infot. Enne investeerimisotsuse tegemist konsulteeri eksperdiga."}, {"text_idx": "#000030", "text": "Ka\u0308esolev veebileht kasutab ku\u0308psiseid, et pakkuda sulle parimat veebikogemust. Ku\u0308psised salvestatakse sinu veebilehitsejas ning need aitavad meil selgeks teha, milline sisu meie veebilehel on sinu jaoks ko\u0303ige kasulikum ja huvitavam."}, {"text_idx": "#000031", "text": "Meie veebilehe kasutamiseks pead no\u0303ustuma meie kasutustingimuste ja privaatsuspoliitikaga. Lisainfot selle kohta, millised tingimused puudutavad meie veebilehe kasutamist, leiad meie kasutustingimustest siin."}, {"text_idx": "#000034", "text": "Loe la\u0308hemalt meie veebilehe kasutustingimusi ja privaatsuspoliitikat siit."}]